CELEX: 32014D0357
Language: et
Date: 2014-06-13 00:00:00
Title: 2014/357/EL: Komisjoni rakendusotsus, 13. juuni 2014 , statsionaarset treenimisvarustust käsitleva Euroopa standardite seeria EN 957 (osad 2 ja 4–10) ja EN ISO 20957 (osa 1) ning võimlemisvarustust käsitlevate kümne Euroopa standardi vastavuse kohta Euroopa Parlamendi ja nõukogu direktiivi 2001/95/EÜ üldisele ohutusnõudele ning nende standardite viitenumbrite avaldamise kohta Euroopa Liidu Teatajas  EMPs kohaldatav tekst

14.6.2014   
            
            
               ET
            
            
               Euroopa Liidu Teataja
            
            
               L 175/40
            
         KOMISJONI RAKENDUSOTSUS,
   13. juuni 2014,
   statsionaarset treenimisvarustust käsitleva Euroopa standardite seeria EN 957 (osad 2 ja 4–10) ja EN ISO 20957 (osa 1) ning võimlemisvarustust käsitlevate kümne Euroopa standardi vastavuse kohta Euroopa Parlamendi ja nõukogu direktiivi 2001/95/EÜ üldisele ohutusnõudele ning nende standardite viitenumbrite avaldamise kohta Euroopa Liidu Teatajas
   
   (EMPs kohaldatav tekst)
   
      (2014/357/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artiklit 4,
   ning arvestades järgmist:
   
               (1)
            
            
               Direktiivi 2001/95/EÜ artikli 3 lõike 1 kohaselt võivad tootjad turule lasta ainult ohutuid tooteid.
            
         
               (2)
            
            
               Direktiivi 2001/95/EÜ artikli 3 lõike 2 teise lõigu kohaselt loetakse toode asjakohaste riiklike standarditega reguleeritavate ohtude ja ohukategooriate osas ohutuks, kui see vastab vabatahtlikele riiklikele standarditele, millega on üle võetud Euroopa standardid, mille viitenumbrid peab komisjon olema avaldanud Euroopa Liidu Teatajas vastavalt kõnealuse direktiivi artikli 4 lõikele 2.
            
         
               (3)
            
            
               Direktiivi 2001/95/EÜ artikli 4 lõike 1 kohaselt töötavad Euroopa standardiorganid Euroopa standardid välja komisjoni antud volituste alusel.
            
         
               (4)
            
            
               Direktiivi 2001/95/EÜ artikli 4 lõike 2 kohaselt peab komisjon nende standardite viited avaldama.
            
         
               (5)
            
            
               27. juulil 2011 võttis komisjon vastu otsuse 2011/476/EL ohutusnõuete kohta, millele peavad vastama statsionaarset treenimisvarustust käsitlevad Euroopa standardid vastavalt Euroopa Parlamendi ja nõukogu direktiivile 2001/95/EÜ (2).
            
         
               (6)
            
            
               5. septembril 2012 andis komisjon Euroopa standardiorganitele standardimisvolituse M/506 Euroopa standardite väljatöötamiseks statsionaarse treenimisvarustuse jaoks, eesmärgiga käsitleda selliste seadmetega seotud peamisi ohte, järgides põhimõtet, et tavapärastes või mõistlikult eeldatavates kasutustingimustes peab seadme ehitusest ja turvameetmetest tulenevalt olema minimeeritud vigastuse või tervisekahjustuse oht ja turvalisuse vähenemine. Volituses on nõutud, et arvesse tuleb võtta järgmist: vabalt seisva varustuse stabiilsus, teravad servad ja kidad, toruotsad, vahele jäämine, lõikamine, pöörlevad ja vastastikku liikuvad punktid, millele on juurdepääs, raskused, juurdepääs seadmele ja sellelt pääsemine, kohandamis- ja lukustusmehhanismid, köied, rihmad ja ketid, trossid ja tõsteplokid, köie- ja rihmasooned, liikuvate osade sissesuubumiskohad, haardeasendid, integreeritud, lisatavad ja pöörlevad käepidemed, elektriohutus ning immobiliseeriv seade, mis ei võimalda voolu sisse lülitada.
            
         
               (7)
            
            
               Euroopa Standardikomitee (CEN) on vastu võtnud Euroopa standardite seeria (EN 957, osad 2 ja 4–10) ja Euroopa standardi EN ISO 20957 (osa 1), mis käsitlevad komisjoni volituse kohaldamisalasse langevat statsionaarset treenimisvarustust.
            
         
               (8)
            
            
               Statsionaarset treenimisvarustust käsitlevad Euroopa standardite seeria EN 957 osad 2 ja 4–10 ning Euroopa standard EN ISO 20957 (osa 1) vastavad volitusele M/506 ja direktiivi 2001/95/EÜ üldisele ohutusnõudele. Nende standardite viited tuleks seega avaldada Euroopa Liidu Teatajas.
            
         
               (9)
            
            
               27. juulil 2011 võttis komisjon vastu otsuse 2011/479/EL ohutusnõuete kohta, millele peavad vastama võimlemisvarustust käsitlevad Euroopa standardid vastavalt Euroopa Parlamendi ja nõukogu direktiivile 2001/95/EÜ (3).
            
         
               (10)
            
            
               5. septembril 2012 andis komisjon Euroopa standardiorganitele standardimisvolituse M/507 Euroopa standardite väljatöötamiseks võimlemisvarustuse jaoks, eesmärgiga käsitleda selliste seadmetega seotud peamisi ohte, nimelt ohte, mis tulenevad vahendite ebapiisavast kandevõimest, varustuse ebastabiilsusest, elektrienergia ja vooluringide kasutamisest, mehhaanilise või vee-energia kasutamisest, seadme enda kasutamisest, sealhulgas kukkumised, takerdumine, lämbumine, kokkupõrked, keha ülekoormamine, ligipääs varustusele, sh defektide ilmnemise ja hädaolukordade puhul, varustuse võimalik mõju kõrvalistele isikutele (nt pealtvaatajad), ebapiisav hooldus, varustuse kokku- ja lahtimonteerimine ning käsitsemine ja kokkupuude keemiliste ainetega.
            
         
               (11)
            
            
               Euroopa Standardikomitee (CEN) on vastu võtnud kümme Euroopa standardit, mis käsitlevad komisjoni volituse kohaldamisalasse langevat võimlemisvarustust.
            
         
               (12)
            
            
               Need kümme Euroopa standardit võimlemisvarustuse kohta vastavad volitusele M/507 ja direktiivi 2001/95/EÜ üldisele ohutusnõudele. Nende standardite viited tuleks seega avaldada Euroopa Liidu Teatajas.
            
         
               (13)
            
            
               Käesolevas otsuses sätestatud meetmed on kooskõlas direktiivi 2001/95/EÜ alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Järgmised Euroopa standardid vastavad neis käsitletavate ohtude osas direktiivi 2001/95/EÜ üldisele ohutusnõudele:
   
               a)
            
            
               EN ISO 20957-1:2013 „Statsionaarne treenimisvarustus — Osa 1: Üldised ohutusnõuded ja katsemeetodid (ISO 20957-1:2013)”,
            
         
               b)
            
            
               EN 957-2:2003 „Statsionaarne treenimisvarustus — Osa 2: Jõutreeningu seadmed, täiendavad erinõuded ohutuse kohta ja katsemeetodid”,
            
         
               c)
            
            
               EN 957-4:2006+A1:2010 „Statsionaarne treenimisvarustus — Osa 4: Treeningpingid, täiendavad erinõuded ohutuse kohta ja katsemeetodid”,
            
         
               d)
            
            
               EN 957-5:2009 „Statsionaarne treenimisvarustus — Osa 5: Statsionaarsed jalgrattad ja vändatavad ülakeha treenimise vahendid, täiendavad erinõuded ohutuse kohta ja katsemeetodid”,
            
         
               e)
            
            
               EN 957-6:2010 „Statsionaarne treenimisvarustus — Osa 6: Jooksurajad, täiendavad erinõuded ohutuse kohta ja katsemeetodid”,
            
         
               f)
            
            
               EN 957-7:1998 „Statsionaarne treenimisvarustus — Osa 7: Sõudeseadmed, täiendavad erinõuded ohutuse kohta ja katsemeetodid”,
            
         
               g)
            
            
               EN 957-8:1998 „Statsionaarne treenimisvarustus — Osa 8: Stepperid, trepp-trenažöörid ja redel-trenažöörid — täiendavad erinõuded ohutuse kohta ja katsemeetodid”,
            
         
               h)
            
            
               EN 957-9:2003 „Statsionaarne treenimisvarustus — Osa 9: Elliptilised trenažöörid, täiendavad erinõuded ohutuse kohta ja katsemeetodid”,
            
         
               i)
            
            
               EN 957-10:2005 „Statsionaarne treenimisvarustus — Osa 10: Fikseeritud käiguga või ilma vabajooksuta harjutusrattad — täiendavad erinõuded ohutuse kohta ja katsemeetodid”,
            
         
               j)
            
            
               EN 913:2008 „Võimlemisvarustus — Üldised ohutusnõuded ja katsemeetodid”,
            
         
               k)
            
            
               EN 914:2008 „Võimlemisvarustus — Rööbaspuud ja asümmeetriliste/paralleelsete rööbaspuude kombinatsioonid — Ohutusega seotud nõuded ja katsemeetodid”,
            
         
               l)
            
            
               EN 915:2008 „Võimlemisvarustus — Eri kõrgusega rööbaspuud — Ohutusega seotud nõuded ja katsemeetodid”,
            
         
               m)
            
            
               EN 916:2003 „Võimlemisvarustus — Hüppekastid — Ohutusega seotud nõuded ja katsemeetodid”,
            
         
               n)
            
            
               EN 12196:2003 „Võimlemisvarustus — Hobused ja kitsed — Funktsionaalsed ja ohutusnõuded, katsemeetodid”,
            
         
               o)
            
            
               EN 12197:1997 „Võimlemisvarustus — Võimlemiskangid — Ohutusnõuded ja katsemeetodid”,
            
         
               p)
            
            
               EN 12346:1998 „Võimlemisvarustus — Varbseinad, nöörredelid ja ronimissõrestikud — Ohutusnõuded ja katsemeetodid”,
            
         
               q)
            
            
               EN 12432:1998 „Võimlemisvarustus — Poomid — Funktsionaalsed ja ohutusnõuded, katsemeetodid”,
            
         
               r)
            
            
               EN 12655:1998 „Võimlemisvarustus — Rõngad — Funktsionaalsed ja ohutusnõuded, katsemeetodid”,
            
         
               s)
            
            
               EN 13219:2008 „Võimlemisvarustus — Trampliinid — Funktsionaalsed ja ohutusnõuded, katsemeetodid”.
            
         Artikkel 2
   Järgnevate standardite viited EN ISO 20957-1:2013, EN 957-2:2003, EN 957-4:2006+A1:2010, EN 957-5:2009, EN 957-6:2010, EN 957-7:1998, EN 957-8:1998, EN 957-9:2003, EN 957-10:2005, EN 913:2008, EN 914:2008, EN 915:2008, EN 916:2003, EN 12196:2003, EN 12197:1997, EN 12346:1998, EN 12432:1998, EN 12655:1998 ja EN 13219:2008 avaldatakse Euroopa Liidu Teataja C-seerias.
   Artikkel 3
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 13. juuni 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 11, 15.1.2002, lk 4.
   
      (2)  ELT L 196, 28.7.2011, lk 16.
   
      (3)  ELT L 197, 29.7.2011, lk 13.